Мне вельмі спадабалася захапленне японцаў веласіпедамі. На двух колах перамяшчаюцца практычна ўсе слаі насельніцтва: моладзь, модніцы з дарагімі сумачкамі, састарэлыя людзі, служачыя кампаній у дзелавых касцюмах і нават начальнікі з партфелямі. Мой навуковы кіраўнік — салідны паважаны прафесар, часта прыязджаў ва ўніверсітэт на веласіпедзе. Гэты транспарт выбраў для сябе і я: ездзіў на ім ва ўніверсітэт, перамяшчаўся па горадзе, падарожнічаў да акіяна.